# **Selkäviikko 2021: Back2Back – tukea selälle**

Selkäviikkoa vietetään tuttuun tapaan lokakuussa viikolla, joka on maailman selkäpäivän (16.10.) yhteydessä eli tänä vuonna 11.–17. lokakuuta.

Selkäviikon teemana on tällä kertaa **”Back2Back – tukea selälle”**, joka on johdettu maailman selkäpäivän teemasta.

Selkäviikolla nostetaan esiin selän hyvinvointiin vaikuttavia tekijöitä ja rohkaistaan ihmisiä pitämään huolta selän toimintakyvystä ja pysymään aktiivisina.

Edistetään selkäterveyttä yhdessä ja ollaan toistemme tukena!

## **Kaikille avoimia maksuttomia tapahtumia**

Selkäviikolla Selkäliitto ja paikalliset selkäyhdistykset eri puolilla maata järjestävät maksuttomia ja kaikille avoimia tapahtumia. Tietoa selkäviikosta ja sen tapahtumista löytyy Selkäliiton Selkäviikko-sivulta: [selkakanava.fi/selkaliitto/selkaviikko](https://selkakanava.fi/selkaliitto/selkaviikko).

## **Osallistu somessa**

Selkäviikkoon ja maailman selkäpäivään voi osallistua myös sosiaalisessa mediassa jakamalla oman selkätapahtumansa, tarinansa tai kuvansa aihetunnisteella #selkäviikko ja selkäpäivän kansainvälisillä hashtageilla #back2back ja #worldspineday.

## **Materiaalia selkäviikon viestintään**

Materiaalia, kuten kuvia ja taustadokumentteja, selkäviikon viestintään on saatavana Selkäliiton materiaalipankissa: [selkakanava.fi/selkaliitto/materiaalipankki#selkaviikon-kampanjamateriaalit](https://selkakanava.fi/selkaliitto/materiaalipankki#selkaviikon-kampanjamateriaalit).